armvectores/hy_wikipedia_2023 huggingface dataset:
Ժողովածու (3015)

Ժողովածու (3015), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3015 թվի տակ։ Ձեռագիրը գրվել է 1753 թվականին Հարություն գրիչի կողմից Խարասուում։ Ստացողը եղել է Աճեմ արց Սիմեոնը։ Գրված է թղթի վրա, որը ունի 21,2x14,7 չափս։ Ձեռագիրը կազմված է 112 թերթից։ Գրված է միասյուն, նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ ստվարաթուղթ։ Հիշատակարան գրչի՝ 93ա։


== Բովանդակություն ==
Յակ․ Ղրիմեցւոյ Մեկնութիւն տոմարի, Յաղագս տոմարական մակացութեան։
Տոմար։
Յաղագս դարուց։
Վասն լինելութեան ամենայն գոյից։
Նախերգանք քարոզից։
Դեղագիրք։


== Ծանոթագրություններ ==
Լամպային գեներատոր

Լամպային գեներատոր, էլեկտրոնային լամպ պարունակող սարք, որը հաստատուն հոսանքի աղբյուրի էներգիան փոխակերպում է բարձրահաճախային տատանումների էներգիայի։ Եթե փոխակերպումն իրագործվում է արտաքին կառավարմամբ, գեներատորը կոչվում է պարամետրական, հակառակ դեպքում՝ ինքնագեներատոր։ Տարբերում են 

սինուսոիդային
ոչ սինուսոիդային տատանումների լամպային գեներատորներ։


== Կառուցվածք ==
Մինուսոիդային տատանումների պարզագույն լամպային գեներատորը կազմված է տրիոդից և տատանողական կոնտուրից։ Տատանումների էներգիայի լրացումն իրագործվում է լամպի և հետադարձ կապի (փոխինդուկցիան լամպային ցանցերի և նրա կոճերի միջև) միջոցով։ Կոնտուրի փոփոխական հոսանքները մակածում են համապատասխան նշանի լարում տրիոդի ցանցի վրա, որը կառավարում է անոդային հոսանքը՝ ապահովելով անոդային (Սա) մարտկոցի էներգիայի բաժինների ներմուծումը կոնտուր։


== Հետադարձ կապ ==
Հետադարձ կապը կարող է ապահովվել նաև ունակության կամ ավտոտրանսֆորմատորի միջոցով։ Սինուսոիդային տատանումների RC լամպային գեներատոր տատանողական կոնտուր չունի, հետադարձ կապի շղթան պարունակում է մի տեսակի ռեակտիվություն (սովորաբար C) և ակտիվ տարրեր, այնպես, որ փուլերը հավասարակշռվում են միայն մի որոշակի հաճախականության համար։
Տատանումների ձևն այնքան ավելի հեռու է սինուսոիդայինից, որքան հաճախականությունների ավելի լայն տիրույթում են հավասարակշռվում են փուլերը։ Լամպային գեներատոր կարող է գրգռել հարյուրավոր կվա հզորության տատանումներ, սակայն նրա օգտակար գործողության գործակիցը չի անցնում 75%-ից։


== Տես նաև ==
Ռեչաքսացիոն տատանումներ
Տրանզիստորային գեներատոր


== Գրականություն ==
Бонч-Бруевич А.М., Радиоэлектроника в экспериментальной физике, М., 1966, Ռ. Ղազարյան
Գավառ-Վանիկ

Գավառ-Վանիկ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կուրծ

Կուրծ, գյուղատնտեսական կենդանիների, հատկապես որոճողների՝  խոշոր եղջերավոր անասունների, այծերի, ոչխարների և եղնիկների կաթնագեղձը։ Որոճողների և զամբիկների կուրծը գտնվում է ազդրերի միջև, աճուկային հատվածում, իսկ մերուններինը՝ որովայնի «սպիտակ» գծի երկարությամբ (սիմետրիկ) աջ և ձախ մասերում։ Արուների մոտ կուրծը կճատ է։ Կովերի, ուղտերի և հյուսիսային եղջերուների կուրծը բաղկացած է իրարից բաժանված երկուական առջևի (որովայնային) և ետևի (ազդրային) մասերից։ Կաթը սինթեզվում է ալվեոլներում (մանրագույն խոռոչների արտազատող էպիթելներում)։ Դրանք կաթնածորանների շուրջը տեղադրված են ճառագայթաձև։ Կաթնածորանները միանալով խոշորանում են և բացվում կաթնամբարի մեջ։ Կաթը կուրծում պահվում է մազականության, ինչպես նաև պտուկներում սֆինկտերների առկայության շնորհիվ։ Կուրծը մատակարարվում է մեծ քանակության արյունով, քանի որ 1 կգ կաթի առաջացման համար կուրծով պետք է անցնի մոտ 500 լ արյուն։ Երինջների մոտ կուրծի գեղձային հյուսվածքն սկսում է աճել սեռական հասունացման սկզբնաշրջանում և ավելի ինտենսիվ՝ ծնից մեկ ամիս առաջ, իսկ հղի կովերի մոտ՝ ցամաքի շրջանի երկրորդ կեսին (ծնից մեկ ամիս առաջ)։ Մաքիների, այծերի, զամբիկների կուրծը կազմված է գեղձերի երկու համալիրից և երկու պտուկներից։ 


== Ծանոթագրություններ ==
Ավստրալիական կանաչ կրիա

Ավստրալիական կանաչ կրիա (լատ.՝ Natator depressus, Chelonia depressa), ծովային կրիաների տեսակ։ Այս կրիաները բնակվում են Ավստրալիա մայրցամաքի ափամերձ ջրերում, ինչպես նաև Նոր Գվինեայի արևելյան ափերում։
Սնվում են ծովային վարունգով, փափկամարմիններով, մեդուզաներով և այլ անողնաշարավորներով, ինչպես նաև ծովային ջրիմուռներով։
Ավստրալիական կանաչ կրիաները գտնվում են ոչնչացման վտանգի տակ և գրանցված են Միջազգային կարմիր գրքում։
Ավստրալիական կանաչ կրիաները ձվադրում են 3-4 անգամ և ձվադրում 50-55 ձու։
Ձվերը չափսերով բավականին խոշոր են։ Ձվադրումից 55 օր անց ձվից դուրս են գալիս փոքրիկ կրիաները։ Այս կրիաները ձվադրում են 3-4 տարին մեկ և միայն Ավստրալիայում։
Բեղմնավորումը իրականանում է ծովի մեջ։ Կշռում է շատ ավելի քիչ, քան մյուս ծովային կրիաները՝ չափահաս առանձնյակնեը մոտ 90 կգ։


== Ծանոթագրություններ ==
Ամիրան Ամիրխանով

Ամիրան Գեորգիի Ամիրխանով (փետրվարի 27, 1986(1986-02-27), Խիմկի, Մոսկվայի մարզ, ՌԽՖՍՀ, ԽՍՀՄ), ռուսաստանցի և հայաստանցի հայ պրոֆեսիոնալ բասկետբոլիստ, որը խաղում է հարձակվող պաշտպանի դիրքում։ Սպորտի վարպետ։ Հանդես է գալիս Երևանի «Ուրարտու» ակումբում, որի ավագն է։


== Կենսագրություն ==
Ամիրան Ամիրխանովը ծնվել է մերձմոսկովյան Խիմկի քաղաքում 1986 թվականի փետրվարի 27-ին։ Ծնողները արմատներով Թբիլիսիից են։ Հայրը գործարար է, մայրը` տնային տնտեսուհի։ Դպրոցում շատ է սիրել բասկետբոլը և սկսել է հաճախել այդ խաղի խմբակ։ Առաջին մարզիչը եղել է Ալեքսանդր Եֆիմովը։


== Կարիերա ==
Մերձմոսկովյան «Խիմկի» բասկետբոլային ակումբի մարզադպրոցն ավարտելուց հետո ընտրվել է ԲԿՄԱ-ի երիտասարդական նախագիծ։ 2004 թվականին ակումբի երիտասարդական թիմի կազմում դարձել է Եվրալիգայի երիտասարդական մրցաշարի հաղթող։
2005 թվականին դարձել է ՈՒՆԻԿՍ ակումբի երիտասարդական թիմի խաղացող։ 2009 թվականին մասնակցել է կազանյան թիմի հիմնական կազմի խաղերին։
2014-2015 թվականների մրցաշրջանում Ամիրխանովը խաղացել է ղազախական «Ալմաթիի լեգիոն» թիմում, որտեղ արդյունավետ փոխանցումներով եղել է թիմի առաջատարը՝ խաղի ընթացքում միջինը կատարելով 4,7 փոխանցում, որը Սուպերլիգայի կանոնավոր առաջնությունում փոխանցում կատարողների մեջ 5-րդ ցուցանիշն էր։
2015 թվականի ամռանը փորձաշրջանի է հրավիրվել «Իրկուտ» ակումբ, սակայն նախամրցաշրջանային հավաքից հետո լքել է թիմը։
2016 թվականի հունվարին վերադարձել է «Ալմաթիի լեգիոն», որտեղ խաղացել է մինչև 2016 թվականի ամառ։ Այնուհետև հրավիրվել է Երևանի նորաստեղծ «Ուրարտու» ակումբ, որի ավագն է։ Թիմի կազմում նա մասնակցում է Ռուսաստանի Սուպերլիգայի առաջին դիվիզիոնի (նշանակությամբ երկրորդ մրցաշարը) մրցաշարին։ Առաջին հանդիպումն այդ մրցաշարում կայացել է 2016 թվականի հոկտեմբերի 6-ին Երևանում, որին որպես թիմի ավագ մասնակցել է նաև Ամիրխանովը։
2016 թվականին հրավիրվել է Հայաստանի ազգային հավաքական, որի հետ դարձել է Փոքր երկրների Եվրոպայի առաջնության հաղթող։


== Նվաճումներ ==


=== Ակումբային ===
 Ղազախստանի առաջնության արծաթե մեդալակիր (2014-2015)


=== Հայաստանի հավաքականի կազմում ===
 Փոքր երկրների Եվրոպայի առաջնության հաղթող (2016)


== Ծանոթագրություններ ==


== Հղումներ ==
Էջը ԲԿՄԱ ՊԲԱ-ի կայքում
Էջը ՈՒՆԻԿՍ ՊԲԱ-ի կայքում Archived 2016-05-29 at the Wayback Machine.
Էջը Ռուսաստանի բասկետբոլի ֆեդերացիայի կայքում
Սուրեն Եղիազարյան

Սուրեն Լյուդվիգի Եղիազարյան (մայիսի 4, 1971(1971-05-04), Վաղարշապատ, Հայկական ԽՍՀ, ԽՍՀՄ - օգոստոսի 8, 1992(1992-08-08), Արծվաշեն, Կրասնոսելսկի շրջան, Հայաստան), հայ ազատամարտիկ։
1992 թվականի հուլիս-օգոստոսին Վանաձորի մոտոհրաձգային գնդի կազմում մասնակցել է ՀՀ սահմանամերձ շրջանների պաշտպանական, Վահան-Արծվաշեն գյուղերի ուղղությամբ մղվող մարտերին։ Աչքի է ընկել Արծվաշենի պաշտպանության մարտերում։ Սուրեն Եղիազարյանը և 11 ազատամարտիկներ իրենց վրա վերցնելով հակառակորդի գրոհները՝ ապահովել են գյուղի 4500 բնակչի տարհանումն անվտանգության գոտի, իրենք՝ զոհվել։
Հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի շքանշանով։ Թաղված է Եռաբլուրում։
Էրվեն Օնժենդա

Էրվեն Օնժենդա (ֆր.՝ Hervin Ongenda, հունիսի 24, 1995(1995-06-24), Փարիզ), ֆրանսիացի ֆուտբոլիստ, հարձակվող։ Հանդես է գալիս «ՊՍԺ»-ում և Ֆրանսիայի երիտասարդական հավաքականում։


== Ակումբային կարիերա ==


=== «ՊՍԺ» ===
Էրվեն Օնժենդան «ՊՍԺ»-ի սան է։ Թիմի կազմում իր դեբյուտը նշել է 2013 թվականի հունվարի 6-ին՝ Ֆրանսիայի գավաթի խաղարկության շրջանակներում կայացած «Առասի» դեմ խաղում։
2013 թվականի օգոստոսի 3-ին՝ «Բորդոյի» դեմ խաղում 74-րդ րոպեին Էրվենը դուրս է եկել խաղադաշտ և 7 րոպե անց դարձել է գոլի հեղինակ, իսկ «ՊՍԺ»-ն հաղթեց 2:1 հաշվով։


== Միջազգային կարիերա ==
2013 թվականից սկսած Էրվենը հանդես է գալիս Ֆրանսիայի երիտասարդական հավաքականի կազմում։


== Վիճակագրություն ==


=== Ակումբային վիճակագրություն ===


== Ձեռքբերումներ ==
Ֆրանսիայի չեմպիոն - 2013/14
Ֆրանսիայի լիգայի գավաթակիր - 2013/14
Ֆրանսիայի սուպերգավաթակիր - 2013


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Ալեքսան Բաբայան

Ալեքսան Անդրանիկի Բաբայան (Բաբունց, հունիսի 11, 1964(1964-06-11), Այգեձոր, Շամշադինի շրջան, Հայկական ԽՍՀ, ԽՍՀՄ), հայ քանդակագործ։


== Կենսագրություն ==
1983 թվականին ավարտել է Մարտիրոս Սարյանի անվան Երևանի արվեստի պետական քոլեջը։
1995 թվականին ավարտել է Երևանի գեղարվեստի պետական ակադեմիայի քանդակագործություն բաժինը։
1996 թվականից Հայաստանի նկարիչների միության անդամ է։
1998 թվականից Ռուսաստանի և ՅՈՒՆԵՍԿՕ-ի նկարիչների միության անդամ։Մասնակցել է հանրապետական և միջազգային սիմպոզիումների ու ցուցահանդեսների (Երևան, Մոսկվա, Նովոռոսիյսկ, Փարիզ)։
Ստեղծագործությունները ցուցադրվում են Հայաստանի թանգարաններում, մի շարք մասնավոր հավաքածուներում, արվեստի սրահներում։
Ստեղծագործությունները գտնվում են Հայաստանում, Արցախում, Ռուսաստանում, Մոնղոլիայում։


== Ստեղծագործություններ ==
«Երկրպագություն», 1992 թվական, Երևան
«Խորհրդավոր ընթրիք», 2001 թվական, Երևան
«Վերադարձ», 2002 թվական, Երևան
«Ջիվան Գասպարյանի արձան», 2004 թվական (գյուղ Վանք, Արցախի Հանրապետություն)
Արցախյան ազատամարտի զոհերի հուշարձան Վանք գյուղում, 2004 թվական (Արցախի Հանրապետություն)
«Գուրգեն Հայրապետյանի կիսանդրին» 2008 թվական, (գյուղ Վանք, Արցախի Հանրապետություն)
«Մուտք Ախթալա», 2007 թվական
«Նշանդրեք», 2009 թվական (Ստեփանակերտ)
«Մարուսյա Սաղումյանի հուշարձանը», 2011 թվական (Բերդ)
«Գանձասարի առյուծները», (Վանք գյուղի մուտքի մոտ, Արցախի Հանրապետություն, 2010-2011 թվականներ)
«Արծիվ մահապարտը», 2012 թվական (Տավուշ, գյուղ Չինարի)


==== Ստեղծագործություններ թանգարաններում ====
«Անլռելի Զանգակատուն» (Բերդ քաղաքի թանգարան, փայտից, 1987-1988 թվականներ)
Ադմիրալ Սերեբրյակովի կիսանդրին (Նովոռոսիյսկի քաղաքային թանգարան, 1998 թվական)
«Երկրպագություն» (Հ. Շարամբեյանի անվան ժողովրդական ստեղծագործության կենտրոն)
Եղեռնի զոհերի հիշատակին նվիրված փայտե խաչքար (Հ. Շարամբեյանի անվան ժողովրդական ստեղծագործության կենտրոն, կաղնի, 1986 թվական)


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Ալեքսան Բաբայանի կայքը
Ռոման Վլասով

Ռոման Անդրեևիչ Վլասով (ռուս.՝ Роман Андреевич Власов, հոկտեմբերի 6, 1990(1990-10-06), Նովոսիբիրսկ, ՌԽՖՍՀ, ԽՍՀՄ), ռուս հունահռոմեական ոճի ըմբշամարտիկ։ Օլիմպիական խաղերի կրկնակի չեմպպիոն է (2012, 2016):
Ռոման Վլասովը 2011 և 2015 թվականներին դարձել է Աշխարհի չեմպիոն։ Ինչպես նաև 2012 և 2013 թվականների Եվրոպայի չեմպիոն։
Ռուսաստանի կառավարության կողմից ստացել է Ռուսաստանի սպորտի վարպետի կոչում։


== Կենսագրություն ==
Ռոման Վլասովը ծնվել է 1990 թվականի հոկտեմբերի 6-ին՝ Նովոսիբիրսկում։ Եղբայրը՝ Արտյոմը նույնպես հունահռոմեական ոճի ըմբշամարտիկ է, ով դարձել է Աշխարհի կրկնակաի չեմպիոն։
Ռոմանը սկսել է զբաղվել ըմշամարտով 1997 թվականից՝ 6 տարեկան հասակում։ Նրա առաջին մարզիչը եղել է Վիկտոր Կուզենցովան։
2007-2013 թվականների ընթացքում սովորել է Նովոսիբիրսկի Գյուղատնտեսական համալսարանում։


== Ծանոթագրություններ ==


== Արտաքին հղումներ ==
Федерация спортивной борьбы России: Власов Р. А. Archived 2021-03-01 at the Wayback Machine.
bio on fila-wrestling.com Archived 2012-03-31 at the Wayback Machine.
Մարլեն Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Մարլեն Նարիբեյի Խաչատրյան (սեպտեմբերի 2, 1926, գյուղ Ղուրդղուլաղ (այժմ՝ Բոլորաբերդ, Վայոց ձորի մարզ) - դեկտեմբերի 27, 2003, Մոսկվա), հայ խորհրդային ֆիզիկոս, ֆիզմաթ գիտությունների դոկտոր (1970), պրոֆեսոր (1972)։
1952 թվականին ավարտել է Մոսկվայի համալսարանը։ 1953 թվականից աշխատել է Դուբնայի միջուկային հետազոտությունների միացյալ ինստիտում։ Աշխատանքները վերաբերում են բարձր էներգիայի փորձարարական ֆիզիկայի բնագավառին։ Առաջինն է չափել պրոտոնների, նեյտրոնների, միջուկների հետ նեյտրոնների (1 - 10 Գէվ էներգիայի) փոխազդեցության կտրվածքները։


== Ծանոթագրություններ ==
Ալբա Բեռլին

«Ալբա Բեռլին» (գերմ.` Alba Berlin, այլ անվանում` «Բեռլին Ալբատրոս» [Berlin Albatrosse]), գերմանական պրոֆեսոնալ բասկետբոլային ակումբ։ Հանդես է գալիս Բասկետբոլի բունդեսլիգայում և Եվրալիգայում։ Տեղակայված է երկրի մայրաքաղաք Բեռլինում։ Տան հանդիպումների մեծ մասն անցկացնում է «O2 World» մարզապալատում։ Հիմնադրվել է 1991 թվականին։
Համարվում է Գերմանիայի առաջատար բասկետբոլային ակումբը։ Գոյության ընթացքում թիմին հաջողվել է հաղթել 8 Բունդեսլիգայի առաջնություն, նվաճել 8 Գերմանիայի գավաթ, 3 սուպերգավաթ, ինչպես նաև 1 Կորաչի գավաթ (1995)։ «Ալբայի» կանոնավոր մրցաշրջանի հանդիպումների միջին հաճախելիությունը կազմում է 10 000։
Երկու անգամ ընկերական հանդիպումներ է անցկացրել Բասկետբոլի ազգային ասոցիացիայի (NBA) «Դալաս Մավերիքս» (2012) և «Սան Անտոնիո Սփըրս» (2014) ակումբների հետ։


== Մրցանակներ և այլ նվաճումներ ==
Ընդհանուր տիտղոսներ՝ 20


=== Ազգային առաջնություններ ===
Գերմանիայի լիգա (8)` 1997, 1998, 1999, 2000, 2001, 2002, 2003, 2008
Գերմանիայի գավաթ (8)` 1997, 1999, 2002, 2003, 2006, 2009, 2013, 2014
Բունդեսլիգայի չեմպիոններ գավաթ (3)` 2008, 2013, 2014


=== Եվրոպայի առաջնություններ ===
Կորաչի գավաթ (1)` 1995


=== Ընկերական հանդիպումներ NBA-ի ակումբների հետ ===
Հոկտեմբերի 6, 2012` «Ալբա Բեռլին» — «Դալաս Մավերիքս» (84–89)
Հոկտեմբերի 8, 2014` «Ալբա Բեռլին» — «Սան Անտոնիո Սփըրս» (94–93)


== Ծանոթագրություններ ==


== Արտաքին հղումներ ==
Պաշտոնական կայք
Մաչուլի-1

Մաչուլի-1 (ռուս.՝ Мачулы-1), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էյվինդ Յոնսոն

Էյվինդ Յոնսոն (շվեդերեն՝ Eyvind Johnson, հուլիսի 29, 1900(1900-07-29)[…], Բուդեն, Նորրբոտտեն, Շվեդիա - օգոստոսի 25, 1976(1976-08-25)[…], Ստոկհոլմ), շվեդ վիպասան և արձակագիր։ 1957 թվականին Յոնսոնը դարձել է Շվեդական ակադեմիայի անդամ, իսկ 1974 թվականին Հարրի Էդմունդ Մարտինսոնի հետ համատեղ ստացել է Գրականության Նոբելյան մրցանակ։


== Կենսագրություն ==
Օլոֆ Էդվին Վերներ Յոնսոնը ծնվել է Օվերլուլեա շրջանի Սվարտբյորնսբին գյուղում` Բուդեն քաղաքին մոտ։ Բուդենում այսօր էլ կա այն փոքր տունը, որտեղ Յոնսոնը մեծացել է։
Նրա ամենահայտնի գործերն են՝ «Ահա քո կյանքը» (1935), «Վերադարձ Իթակե» (1946) և «Նորին գերազանցության օրերը»(1960)։


== Հակասություններ ==
Այն փաստը, որ Յոնսոնը և Մարտինսոնը ստացան Նոբելյան մրցանակ, 1974 թվականին հակասություններ առաջացրեց։ Պատճառը այն էր, որ երկու հեղինակներն էլ աշխատում էին Շվեդական ակադեմիայում և համարվում էին Նոբելյան մրցանակը հանձնող հանձնաժողովի անդամները։ Այդ տարի գլխավոր թեկնածուները մրցանակի համար Գրեհեմ Գրինը, Վլադիմիր Նաբոկովը, Սաուլ Բելովը և Խորխե Լուիս Բորխեսն էին։


== Ստեղծագործություններ ==
De fyra främlingarna (պատմվածքներ, 1924)
Timans och rättfärdigheten (վեպ, 1925)
Stad i mörker (վեպ, 1927)
Stad i ljus (վեպ, 1928)
Minnas (վեպ, 1928)
Kommentar till ett stjärnfall (վեպ, 1929)
Avsked till Hamlet (վեպ, 1930)
Natten är här (պատմվածքներ, 1932)
Bobinack (վեպ, 1932)
Regn i gryningen (վեպ, 1933)
Nu var det 1914 (վեպ, 1934)
Än en gång, kapten!  (պատմվածքներ, 1934)
«Ահա քո կյանքը» (շվեդերեն՝ Här har du ditt liv!, վեպ, 1935)
Se dig inte om! (վեպ, 1936)
Slutspel i ungdomen (վեպ, 1937)
Nattövning (վեպ, 1938)
Den trygga världen (պատմվածքներ, 1940)
Soldatens återkomst (վեպ, 1940)
Grupp Krilon (վեպ, 1941)
Krilons resa (վեպ, 1942)
Krilon själv (վեպ, 1943)
Sju liv (պատմվածքներ, 1944)
«Վերադարձ Իթակե» (շվեդերեն՝ Strändernas svall, վեպ, 1946; դրամա, 1948)
Pan mot Sparta (պատմվածքներ, 1946)
Dagbok från Schweiz (1949)
Drömmar om rosor och eld (վեպ, 1949)
Lägg undan solen (վեպ, 1951)
Romantisk berättelse (վեպ, 1953)
Tidens gång (վեպ, 1955)
Vinterresa i Norrbotten (1955)
Molnen över Metapontion (վեպ, 1957)
Vägar över Metaponto – en resedagbok (1959)
«Նորին գերազանցության օրերը» (շվեդերեն՝ Hans nådes tid, վեպ, 1960)
Spår förbi Kolonos – en berättelse (1961)
Livsdagen lång (վեպ, 1964)
Stunder, vågor – anteckningar, berättelser (1965)
Favel ensam (վեպ, 1968)
Resa i hösten 1921 (1973)
Några steg mot tystnaden (վեպ, 1973)
Olibrius och gestalterna (պատմվածքներ, 1986)
Herr Clerk vår mästare (վեպ, 1998)


== Արտաքին հղումներ ==
Էյվինդ Յոնսոնի կայքը


== Ծանոթագրություններ ==
Իլենի թավշանման

Իլենի թավշանման (լատ.՝ Erythrina velutina), (Իլենազգիներ) ընտանիքի, (Իլենի) ցեղի բույս։


== Նկարագրություն ==
Փոքր ծառեր կամ խոշոր թփեր են։ Երիտասարդ ճյուղերը 4 անկյունանի են, թավշամազմզուկապ, երբեմն թեթևակի խցանաթևիկավոր, կանաչավուն, բազմամյա ճյուղերը՝ մոխրավուն կամ կանաչամոխրավուն։ Տերևները էլիպսաձև են կամ երկարավուն, հակառակ ձվաձև՝ 1,5֊8 սմ երկարությամբ և 0,6֊3,5 սմ լայնությամբ, բութ կամ սրածայր գագաթով և կլորասեպաձև կամ կլորավուն հիմքով, մանր սղոցաեզր, թեթևակի կաշվեկերպ, մոխրականաչ, ներքևի կողմից քիչ մազմզուկապատ (մազմզուկապատ են նաև տերևակոթունները, որոնք ունեն 0,5֊1 սմ երկարություն), ծաղկաբույլերը պարզ են, հազվադեպ՝ կրկնակի եղանանման ճյուղավորված կիսահովանոցներ, ծոցային։ Ծաղիկը 4 անդամանի է, 0,8֊1 սմ տրամագծով։ Պսակաթերթիկները կանաչասպիտակ են, կլորաերկարավուն։ Տուփիկը 4 բլթականի է, 1֊1,2 սմ բարձրությամբ, գագաթում՝ փոսիկավոր, անթև, ծածկված թավշանման մազմզուկներով։ Բլթակները կլորավուն են։ Սերմնարանի 4 բներից սովորաբար 1֊2֊ը զարգացած չեն։ Սերմերը ձվաձև են, գորշավուն, ամբողջովին ծածկված նարնջագույն սերմնապատով։ Ծաղկում է մայիս֊հունիս ամիսներին, պտուղները հասունանում են հուլիս֊օգոստոսին։


== Տարածվածություն ==
Տարածված է Կովկասում, Թալիշում, լեռնային Թուրքմենիայում, Հյուսիսային Իրանում, Արևմտյան Հայաստանում։ ՀՀ֊ի պայմաններում հանդիպում է Զանգեզուրում, որտեղ սովորաբար աճում է թփուտներում, երբեմն՝ խառն անտառներում։ Արմատակեղևում պարունակվում է 5֊7 % գուտապերչ։
Էկոլոգիական խումբը՝ 12բ։ Մշակութային հավանական շրջանները՝ 1-32


== Կիրառություն ==
Հեռանկարային է ստորին և միջին լեռնային գոտիների համար։
:


== Ծանոթագրություններ ==
Սալմե (դիցաբանական կերպար)

Անվան այլ կիրառումների համար տե՛ս՝ Սալմե (այլ կիրառումներ)Սալմե, էստոնական դիցաբանության կերպար, որը հանդես է գալիս կույսի կամ աստղի հարսի կերպարով։ Մարմնավորում է մայրամուտը։
Համաձայն ժողովրդական երգերի՝ Սալմեն դուրս է եկել հավի ձվից։ Երկնային հարսանիքի սյուժեում նրա ձեռքն են խնդրում արևը, լուսինը և բևեռային աստղի ավագ որդին։ Սալմեն հրաժարվեց ամուսնանալ արևի և լուսնի հետ, քանզի արևը երաշտ է առաջացնում, իսկ լուսինը շատ պարտականություններ ունի. շուտ է արթնանում և հետևում է բոլորին և ամեն ինչի։ Այսպիսով, նա ընտրում է աստղին իր համեստության համար։ Բևեռային աստղի որդին տանում է հարսնացուին և խոստանում թաքցնել նրան ամպերի հետևում և դարձնել աստղ։
Մասնագետների կարծիքով Սալմեյի կերպարը ձևավորվել է բալթյան դիցաբանության մեջ տեղ գտած երկնային հարսանիքի ազդեցությամբ։


== Տես նաև ==
Էստոնական դիցաբանություն


== Ծանոթագրություններ ==
(7836) 1993 TG

(7836) 1993 TG, աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 9-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 3,042956 ա. մ., առավելագույնը մոտենում է 2,4937 ա. մ. հեռավորության վրա և հեռանում 3,5922 ա. մ.։ Արեգակի շուրջ մեկ ամբողջական պտույտ է կատարում 1938,84 երկրային օրվա ընթացքում, իր ուղեծրով շարժվելով միջինում 0,185678 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7836) 1993 TG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օշոգբո

Օշոգբո (յորուբա՝ Òṣogbo [òʃōɡ͡bō], անգլ.՝ Osogbo, Oṣogbo, Oshogbo), քաղաք Նիգերիայում, համարվում է Օսուն նահանգի մայրաքաղաքը։ Օշոգբոն գտնվում է Օշուն գետի վրա։


== Պատմություն ==

Օշոգբոն հիմնադրվել է 17-րդ դարի սկզբին երաշտից տառապող մոտակա գյուղի որսորդների կողմից։ Հին Օյոյի անկումից հետո քաղաքի բնակչությունն ավելացել է այլ քաղաքներից գաղթի պատճառով։


== Ընդհանուր տեղեկություն ==
Քաղաքը հայտնի է իր արվեստի դպրոցով և Օջա-Օբա շուկայի շենքով՝ նախկին տիրակալի պալատով։ Կենտրոնի բարձրությունը ծովի մակարդակից 308 մետր է։ Այստեղ են գտնվում մի քանի հյուրանոցներ և 10000 հանդիսատեսի համար նախատեսված ֆուտբոլի մարզադաշտ։ Քաղաքի  միջով է անցնում նաև Լագոսից Կանո տանող երկաթուղին։
Օշոգբոն գյուղատնտեսական շրջանի առևտրային կենտրոնն է։ Այստեղ աճեցվում է կասավա, ծխախոտ, բամբակ և այլ բուսատեսակներ։
1988 թվականի դրությամբ բնակչության 27%-ը զբաղված էր գյուղատնտեսությամբ, 8%-ը՝ առևտրով, 30%-ը՝ ծառայողներ և ուսուցիչներ։ Օշոգբոն 1970-ական թվականներին Նիգերիայի կառավարության կողմից դարձավ արդյունաբերական զարգացման խոշոր կենտրոն։ Օշոգբոն նաև դերասան և դրամատուրգ Դուրո Լադիպոյի   և մահմեդական գիտնական Շեյխ Ադելաբուի հայրենիքն է։ Օշոգբոն ամենամյա Օշուն-Օշոգբո փառատոնի վայրն է Օշուն գետի երկայնքով։ Փառատոնի կենտրոնն է գետի աստվածուհի Օշունի սուրբ պուրակը , որը համարվում է ՅՈՒՆԵՍԿՕ-ի համաշխարհային ժառանգության օբյեկտ  :


== Ժողովրդագրություն ==
Քաղաքի բնակչությունն ըստ տարիների․


== Կլիմա ==


== Ծանոթագրություններ ==


== Արտաքին հղումներ ==
Osun-Osogbo Sacred Grove World Heritage SiteArchived 2018-12-24 at the Wayback Machine.
FallingRain Map — elevation = 308m (Red dots are railways)
Սերբիայի գիտությունների և արվեստի ակադեմիայի նախագահների ցուցակ

Սերբիայի գիտությունների և արվեստի ակադեմիա, Սերբիայի բարձրագույն գիտակրթական հաստատություն։ Հիմնադրվել է 1886 թվականի նոյեմբերի 1-ին ՝ որպես Սերբիայի գիտությունների թագավորական ակադեմիա։
Սերբացի բժիշկ եւ բուսաբան Իոսիֆ Պանչիչը 1887 թվականին նշանակվեց Ակադեմիայի առաջին նախագահ։ Նա, ինչպես նաև Ակադեմիայի առաջին անդամները, ընտրվեց արքա Միլան Օբրենովիչի կողմից ՝ Համագումարի (Խորհրդարանի) կողմից հաստատված օրենքի համաձայն.
Ակադեմիայի Նախագահը, համաձայն «Գիտությունների և արվեստի ակադեմիայի մասին» օրենքի 24-րդ հոդվածի, ընտրվում է նրա ժողովի կողմից։ Քվեարկությունը գաղտնի է. Հաղթող է ճանաչվում այն ​​թեկնածուն, ով ունի ձայների առնվազն 50% -ը։ Եթե երկու շաբաթ անց հաղթող չլինի, ապա քվեարկվում է երկրորդ քվեարկությունը։
Ներկայումս Ակադեմիայի Նախագահը նյարդաբան Վլադիմիր Կոստիչն է, ով այս պաշտոնում է 2015 թվականից։
Ակադեմիայի Նախագահը նրա ներկայացուցիչն է և գործում է նրա անունից։ Նա գումարում է Վեհաժողովի, Նախագահության և Գործադիր կոմիտեի նիստերը, վերահսկում է նրանց գործունեությունը և կատարում է նաև մի շարք այլ գործառույթներ։


== Սերբիայի գիտությունների և մշակույթի ակադեմիայի նախագահներ ==


== Ծանոթագրություններ ==
Մոնոպսոնիա

Մոնոպսոնիա (հուն․՝ μόνος — մեկ, ὀψωνία — գնում), իրավիճակ շուկայում, որտեղ կա միայն մեկ գնորդ և բազմաթիվ վաճառողներ։
Այս տիպի շուկաներում գների վրա ազդեցություն են ունենում գնորդները։ Մոնոպսոնիայի օրինակ է համարվում աշխատանքի շուկան, որտեղ կան բազմաթիվ աշխատողներ և միայն մեկ ընկերություն՝ աշխատուժի գնորդը։
Մոնոպսոնիան առաջանում է հետևյալ իրավիճակներում.

աշխատանքի շուկայում համագործակցում են մի կողմից զգալի թվով հմուտ աշխատողներ, իսկ մյուս կողմից՝ կա՛մ մեկ ընկերություն՝ մոնոպսոնիստ, կա՛մ մի քանի ընկերություններ, որոնք միավորված են մեկ խմբի մեջ և հանդես են գալիս որպես միակ աշխատանքի գործատու,
տվյալ ընկերությունը (ընկերությունների խումբը) վարձում է ինչ-որ մասնագիտության մասնագետների հիմնական մասին,
աշխատանքի այդ տեսակը չունի բարձր շարժունակություն (օրինակ, սոցիալական պայմանների, աշխարհագրական դիրքի, նոր հմտություններ ձեռք բերելու անհրաժեշտության պատճառով և այլն),
մոնոպսոնիստ ընկերությունը ինքն է սահմանում աշխատավարձի դրույքը, իսկ աշխատողները կա՛մ ստիպված են լինում համաձայնվել, կա՛մ ուրիշ աշխատանք փնտրել։Աշխատանքի շուկան՝ մոնոպսոնիայի տարրերի հետ, հազվագյուտ չէ։ Այդպիսի իրավիճակներ առաջանում են հատկապես ոչ մեծ քաղաքներում, որտեղ գործում է միայն մեկ խոշոր ընկերություն։
Կատարյալ մրցակցային աշխատանքի շուկայում ձեռներեցներն ունեն մասնագետների լայն ընտրություն, աշխատանքի շարժունակությունը բացարձակ է, ցանկացած ընկերություն վարձում է աշխատուժ անփոփոխ գնով, իսկ աշխատանքի առաջարկի կորը տվյալ ոլորտում արտացոլում է աշխատանքային ռեսուրսների սահմանային ծախսերը։ Մոնոպսոնիայի պայմաններում մոնոպսոնիստ ընկերությունը իր ոլորտը մարմնավորում է ինքնուրույն, այդ իսկ պատճառով էլ ընկերության և տվյալ ոլորտի առաջարկի կորերը համընկնում են։ Բայց առանձին մոնոպսոնիայի համար աշխատանքի առաջարկի կորը ցույց է տալիս ծախսի ոչ թե սահմանային, այլ միջին արժեքը։
Ինչ վերաբերում է փոխանակումներին՝ մոնոպսոնիան կարող է լինել նաև կեղծ, օրինակ, երբ բարձր գների դեպքում գնորդները չեն մասնակցում աճուրդներին։


== Ծանոթագրություններ ==
Հյոխբերգ

Հյոխբերգ  (գերմ.՝ Höchberg), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 9440 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 7.55 կմ²։ Պաշտոնական կոդ՝ 09 6 79 147։


== Ծանոթագրություններ ==


== Արտաքին հղումներ ==
Պաշտոնական էջ
Խաչարձանի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Խաչարձան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չոնգոլ

Չոնգոլ (կորեերեն՝ 전골, Ichŏnkol, jeongol), խաշած մսի և թխվածքաճաշի հմտորեն պատրաստման կատեգորիա։ Այն նման է կորեական խաշած մսի չչիգեի կատեգորիային(կորեերեն՝  찌개), չչիգեից գլխավոր տարբերությունը այն է, որ պատրաստվում է հիմնական բաղադրամասերից և անվանումը դրվում է բաղադրամասերի անուներից հետո, օրինակ՝ կիմչհի չչիգե կամ սունդուբու չչիգե, այն դեպքում, երբ չոնգոլը պարունակում է բազմաթիվ գլխավոր բաղադրամասեր։ Եվս մեկ տարբերությունը այն է, որ չոնգոլը ինչպես կուջոլպհան ի սկզբանե կորեական բարձր հասարակության և թագավորական պալատի անդամների համար նախատեսված ուտեստ էր, այն ժամանակ երբ չչիչգեն սովորական ուտեստ էր հասարակ մարդկանց համար։


== Պատմություն ==
Ըստ Չոսոն դինաստիայի ժամանակների գրքի (Չոսոն Մանգուկսամուլգիվոն Յոկսայի «Տարբեր իրերի պատմություններ ամբողջ աշխարհից») չոնգոլը հայտնվել է հնագույն ժամանակներում, երբ զինվորները պատերազմի ժամանակ ուտելիք էին պատրաստում ամուր սաղավարտներում սպասքի պակասի կամ բացակայության պատճառով։ Այդ ժամանակաշրջանի մի ուրիշ փաստաթղթում՝ Կյոնդո Ջապչիում հիշատակվում է, որ չոնգոլը պատրաստվել է անոթում որը կոչվում էր չոլիպտհու (կորեերեն՝ 전립투,զինվորական սաղավարտ), որը նման է զինվորական սաղավարտի։ Կորական խոհանոցային գրքում՝ Սըինչոնսոնում (կորեերեն՝ 시의전서,是議全書) ասվում է, որ կտրտած չորացրած տավարի միսի կտորները պատրաստվում է զամբյուղի մեջ, վրան լցնում են սոճիի ընկույզի փոշի, և երբեմն նաև պատրաստում են բամբուկով, երիտասարդ ութոտնուկով, ոստրեով։


== Բաղադրատոմս ==
Չոնգոլը սովորաբար պարունակում է տավարի մսի կտորներ կամ ծովամթերք, բանջարեղեն, սունկ կամ այլ համեմունքներ, որոնք պատրասված են չոնգոլտհըլ ապուրի քիչ քանակությամբ։ Նրանք կարող են նեռարել նաև մանդու (կորեերեն՝ 만두):


== Տարատեսակություն ==
Սինսոլո (신선로)՝ չոնգոլի տարբերակ, որը նախկինում մատուցվում էր կորեական թագավորական պալատի անդամներին։
Հեմուլ չոնգոլ (해물전골)՝ պատրաստվում է ծովամթերքներով։
Նակչի չոնգոլ (낙지전골)՝ պատրաստվում է փոքր ութոտնուկներով։
Սոգոգի չոնգոլ (소고기전골)՝ պատրաստվում է տավարի մսից, բայց առանց ծովամթերքների։
Մանդու չոնգոլ (만두전골)՝ պատրաստվում է մանդուով։
Տուվու չոնգոլ (두부전골)՝ պատրաստվում է տոֆուից։
Պոսոտ չոնգոլ (버섯전골)՝ պատրաստվում է սնկերիով։
Կոպչհան չոնգոլ (곱창전골)՝ պատրաստվում է տավարի մսի ենթամթերքներից։
Կակսեկ չոնգոլ (각색전골)՝ պատրաստվում է տարբեր մթերքներից։


== Ծանոթագրություններ ==
Վեսնյանկա (այլ կիրառումներ)

Վեսնյանկա, կարող է վերաբերել՝

Վեսնյանկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Վեսնյանկա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Վեսնյանկա - գյուղ, Ուկրաինայի Կիրովոգրադի մարզի Դոբրովելիչկովի շրջանում
Վեսնյանկա - գյուղ, Ուկրաինայի Վոլինի մարզի Կիվերցիի շրջանում
Islam Channel

«Islam Channel» - Մեծ Բրիտանյայում տեղակայված իսլամական ուղղվածության արբանյակային հեռուստաալիք, տարածվում է անվճար։ Հեռարձակվում է 2004 թվականի մարտից։ 2008 թվականին Բրիտանական կառավարության կողմից անցկացված հարցումը ցույց է տվել, որ Միացյալ Թագավորությունում բնակվող մուսուլմանների 97,3%-ը պարբերաբար դիտում են այս հեռուստաալիքը։ Հասանելի է Եվրոպայում, Մերձավոր Արևելքուն և Հյուսիսային Աֆրիկայում, նաև իրականացվում է արցանց հեռարձակում։


== Ծանոթագրություններ ==
Կիսասարկավագ

Կիսասարկավագ, դպրից որոշակի իրավունքներով (օրինակ՝ բուրվառ օգտագործելու կամ սկիհին դիպչելու իրավունք) առավելություն ունեցող եկեղեցականն է, որը սակայն որոշ կարևոր իրավունքներով զիջում է բուն սարկավագությանը (այդ իսկ պատճառով՝ կիսասարկավագ)։
Կիսասարկավագը ծիսական արարողությունների ժամանակ ձախ բազկին ուրար (բազկուրար) է կրում (ուրարը նեղ և երկար երիզ է՝ նախատեսված սարկավագական հանդերձի համար. այն խորհրդանշում է Քրիստոսի լուծը),
ինչը նշանակում է, որ անձը պատրաստակամ է տանել Քրիստոսի լուծի քառորդ մասը։
Կիսասարկավագին դիմելու և ողջունելու հատուկ ձևեր Հայոց Եկեղեցում նույնպես չկան։
Ճանապարհորդություն ժամանակի միջով

Ճանապարհորդություն ժամանակի միջով, մարդու կամ որևէ օբյեկտի հիպոթետիկ տեղաշարժը ներկայից դեպի անցյալ կամ ապագա, մասնավորապես, տեխնիկական սարքի միջոցով, որը կոչվում է «ժամանակի մեքենա»։


== Ճանապարհորդություն ժամանակի միջով ==


=== Ճանապարհորդություն դեպի ապագա ===
Ժամանակակից գիտությունը թույլ է տալիս ապագա ճանապարհորդելու մի քանի տեսականորեն հնարավոր ուղիներ (ցանկացած օբյեկտ, բնականաբար, ժամանակի ընթացքում ճանապարհորդում է դեպի ապագա, ուստի խոսքը ժամանակի ընթացքի «շրջանցման» ճանապարհորդության մասին է)։ 

Ֆիզիկական (հիմնված հարաբերականության տեսության վրա), գտնվելով ծայրահեղ բարձր ծանրության տարածքում, օրինակ՝ սև խոռոչի հորիզոնի մոտ։
Կենսաբանական, դադարեցնել մարմնի նյութափոխանակությունը, որին հաջորդում է վերականգնումը (օրինակ՝ կրիոկոնսերվացիա)։
Քվանտային, տեսականորեն քվանտային ֆիզիկայի ավելի խորը իմացությունը թույլ է տալու ոչ միայն տելեպորտավորել տեղեկատվությունը, այլև ֆիզիկական օբյեկտները տեղափոխել ժամանակի և տարածության մեջ։


== Ծանոթագրություններ ==
Թեոդոր Բուրադա

Թեոդոր Բուրադա (ռումիներեն՝ Teodor Burada, հոկտեմբերի 3, 1839(1839-10-03), Յասի, Մոլդովական իշխանություն - փետրվարի 17, 1923(1923-02-17), Յասի, Ռումինիա), ռումինահայ ազգագրագետ, երաժշտագետ, բանահավաք, ջութակահար։ Ռումինիայի ակադեմիայի անդամ (1877 թվականից)։ 


== Կենսագրություն ==

Իրավաբանական և երաժշտական կրթություն ստացել է Փարիզում։ 1862–1909 թվականներին համերգներով հանդես է եկել Ռումինիայում, Ռուսաստանում։ Յասիում հրատարակել է «Երաժշտական ալմանախ» (1875–1877 թվականներ), 1877–1901 թվականներին դասավանդել տեղի կոնսերվատորիայում։ Ռումինական պատմական երաժշտագիտության և բառարանագրության հիմնադիր, ռումինական ազգային էթնոերաժշտագիտության սկզբնավորողներից։ Հավաքել է ռումինական երաժշտական բանահյուսության գործեր, հայտնաբերել հայկական երգ ու պարի հետքեր Ռումինիայում («Արմենյասկ» պարը)։ 
Գրել է երկեր՝ ջութակի, դաշնամուրի, ջութակի և դաշնամուրի համար։ «Եղերերգեր» (1878), «Հարսանեկան սովորույթներ» (1889) աշխատութնունների հեղինակ։ Ռումինիայում առաջին «Երաժշտական բառարանի» (1875) և «Թատրոնի պատմությունը Մոլդովայում» գրքի հեղինակ։


== Ծանոթագրություններ ==


== Աղբյուրներ ==
Cosma, Viorel (2001). "Burada, Teodor T.". In Sadie, Stanley; Tyrrell, John (eds.). The New Grove Dictionary of Music and Musicians (2nd ed.). London: Macmillan. ISBN 978-1-56159-239-5.
Cucuteni-Trypillya: una grande civiltà dell'antica Europa
Բազանվիլ

Բազանվիլ (ֆր.՝ Bazenville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2012 թվականի դրությամբ կազմում է 145 մարդ, բնակչության խտությունը` 35.63 մարդ/կմ²։ Բնակավայրը զբաղեցնում է 4.07 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 21 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 23։ Ակտիվության ցուցանիշը կազմում է 74,7 %։ 68 աշխատունակ մարդկանցից աշխատել է 64 անձ (31 տղամարդ և 33 կին)։ Գործազուրկ են եղել 4 անձ (1 տղամարդ և 3 կին)։ 23 անաշխատունակներից 12-ը եղել են աշակերտներ կամ ուսանողներ, 10-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ագարլու (այլ կիրառումներ)

Ագարլու, կարող է վերաբերել՝

Ագարլու - ավերակ գյուղ, Երևանի նահանգի Շարուր-Դարալագյազի գավառում
Ագարլու - գյուղ Ելիզավետպոլի նահանգի Զանգեզուրի գավառում
Լիշտենբերգ (Ստորին Հռենոսի գավառ)

Լիշտենբերգ (ֆր.՝ Lichtenberg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 557 մարդ, բնակչության խտությունը` 45.96 մարդ/կմ²։ Բնակավայրը զբաղեցնում է 12.12 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 361 աշխատունակ (15-64 տարեկան)  բնակիչ, որոնցից ակտիվ էին 259-ը, իսկ ոչ ակտիվները` 102։ Ակտիվության ցուցանիշը կազմում է 71,7 %։ 259 աշխատունակ մարդկանցից աշխատել է 231 անձ (125 տղամարդ և 106 կին)։ Գործազուրկ են եղել 28 անձ (14 տղամարդ և 14 կին)։ 102 անաշխատունակներից 31-ը եղել են աշակերտներ կամ ուսանողներ, 40-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նաբակև

Նաբակև (վրաց.՝ ნაბაკევი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 35 մետր բարձրության վրա։ Շրջկենտրոն Սամտրեդիայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 423 մարդ։


== Ծանոթագրություններ ==
Յոհան Հերբեգ

Յոհան Հերբեգ (գերմ.՝  Johann Ritter von Herbeck, դեկտեմբերի 25, 1831(1831-12-25)[…], Վիեննա, Ավստրիական կայսրություն - հոկտեմբերի 28, 1877(1877-10-28)[…], Վիեննա, Ավստրո-Հունգարիա), ավստրիացի կոմպոզիտոր և դիրիժոր։


== Կենսագրություն ==
Յոհան Հերբեգը ծնվել է բուրժուական ընտանիքում։ Մանկության տարիներին եղել է Ստորին Ավստրիայի Սուրբ Խաչ վանքի երգչախմբի մենակատար։ Վիեննայում Լյուդվիգ Ռոթթերի մոտ երկու տարի ուսումնասիրել է  կոմպոզիցիա։ Սակայն համակարգված երաժշտական կրթություն չի ստացել։ Վիեննայի համալսարանում ուսումնասիրել է իրավունք։
1852-1854 թվականներին Հերբերգը եկեղեցում ծառայել է որպես երգչախմբավար։ 1852 թվականից եղել է Վիեննայի արական երգչախմբի անդամ, իսկ 1856 թվականից՝ խմբավար, որի հետ կատարել է Ֆրանց Շուբերտի մի շարք ստեղծագործություններ արական երգչամբի համար։
1859-1870 և 1875-1877 թվականներին համագործակցել է Վիեննայի Երաժշտության սիրահարների ընկերության հետ՝ որպես դիրիժոր։ 1855 թվականին Անսելմ Հյութենբրեները Հերբերգին հանձնեց Ֆ․ Շուբերտի երբևէ չկատարված անավարտ սիմֆոնիայի ինքնագիրը, որն այդ նույն տարում Հերբերգը կատարեց Միության համերգին։
1866 թվականից Հերբերգը եղել է պալատական կապելլայի ղեկավարը, իսկ 1869 թվականից՝ Վիեննայի պալատական օպերայի կապելմեյստեր։ 1870 թվականից տնօրինել է պալատական օպերայի ղեկավարությունը, բայց 1875 թվականին լքեց այդ պաշտոնը։
1874 թվականին Հերբերգը ստացավ ազնվականի կոչում և դարձավ ֆոն Հերբերգ։


== Ստեղծագործական կյանք ==
Հերբերտին են պատկանում եկեղեցու համար գրված մի շարք ստեղծագործություններ, այդ թվում «E-dur» մեծ պատարագը և  արական երգչախմբի համար պատարագ։ Նրա երգչախմբային ստեղծագործությունները մեծ հռչակ էին վայելում դեռևս նրա կենդանության օրոք։ Նրա ստեղծագործությունների մեջ կան նաև սիմֆոնիկ ստեղծագործություններ և լարային քառյակներ։ Հերբերգը այդքան էլ հայտնի կոմպոզիտոր չէ, այդուհանդերձ նրա «Երգեհոնային սիմֆոնիա»-ն և «Սիմֆոնիկ վարիացիաներ»-ը ձայնագրված են Համբուրգի սիմֆոնիկ նվագախմբի կողմից։


== Ծանոթագրություններ ==


== Գրականություն ==
Павлов Г. Н. Хербек И. Ф. // Музыкальная энциклопедия / под ред. Ю. В. Келдыша. — М.: Советская энциклопедия, Советский композитор, 1982. — Т. 6.
Adalbert Horawitz Herbeck, Johann Ritter von // Allgemeine Deutsche Biographie. — Leipzig: Duncker & Humblot, 1880. — Т. 12. — С. 23–27. (գերմ.)
Imogen Fellinger Herbeck, Johann Ritter von // Neue Deutsche Biographie. — Berlin: Duncker & Humblot, 1969. — Т. 8. — С. 575. (գերմ.)
Herbeck Johann von // Österreichisches Biographisches Lexikon 1815–1950. — Wien: Verlag der Österreichischen Akademie der Wissenschaften, 1959. — Т. 2. — С. 277. (գերմ.).
Նովոսելովկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Նովոսելովկա (այլ կիրառումներ)Նովոսելովկա (ռուս.՝ Новоселовка), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
Մակ-Մուլեն շրջան (Տեխաս)

Մակ-Մուլեն շրջան (անգլ.՝ McMullen County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.883 կմ² է, բնակչությունը՝ 851 մարդ (2000 թվականի տվյալներով)։ Շրջկենտրոնն է Թիլդեն բնակավայրը։ Կազմավորվել է 1858 թվականին։
Վեցանո սուլ Կրոստոլո

Վեցանո սուլ Կրոստոլո (իտալերեն՝  Vezzano sul Crostolo), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 4197 մարդ։ Բնակչության միջին խտությունը՝ 133 մարդ/կմ²։ Զբաղեցնում է 37 կմ² տարածք։ Փոստային ինդեքս՝ 42030։ Հեռախոսային կոդը՝ 0522։
Սուրբ Մարտին Տուրը համարվում է բնակավայրի հովանավորը։ Տոնը նշվում է ամեն տարի նոյեմբերի 11-ին։


== Արտաքին հղումներ ==
Պաշտոնական կայք (իտալ.)
Մուտուալիզմ

Սիմբիոզի տեսակներից մեկը՝ մուտուալիզմը, երկու կամ ավելի կենսաբանական տեսակներին պատկանող օրգանիզմների փոխհարաբերություներից է, որի դեպքում օրգանիզմներից յուրաքանչյուրը շահում է մյուսի գործունեությունից։ Ներտեսակային նման փոխհարաբերությունները կոչվում են համագործակցություն (կո-օպերացիա)։ Մուուալիզմը կարելի է հակադրել ներտեսակային պայքարին և մակաբուծությանը։
Մուտուալիզմի հայտնի օրինակ է սմբակավոր կենդանիների և նրանց աղիներում բնակվող բակտերիաների փոխհարաբերությունը, երբ բակտերիաները հեշտացնում են սմբակավորների մարսողությունը՝ արտադրելով ցելյուլազ ֆերմենտը, իսկ սմբակավոր կենդանիները մատակարարում են բակտերիաներին սննդանյութերով։ Մուտուալիզմը կարևոր դեր է խաղում էկոլոգիայում։ Օրինակ՝ մուտուալիստիկ փոխհարաբերությունները կենսական են ցամաքային էկոհամակարգի գործունեության համար, քանի որ ցամաքային բույսերի ավելի քան 48%-ը կախված է միկորիզայից /մուտուալիզմի օրինակ/, երբ սնկերը բույսերին մատակարարում են անօրգանական միացություններ։
Մարդկանց մոտ նույնպես առկա են մուտուալիստական հարաբերություններ այլ տեսակների հետ, օրինակ՝ E-coli բակտերիայի հետ, որը բնակվում է աղիքային միջավայրում և նպաստում է սննդի արդյունավետ մարսմանը։
Կան հարաբերություններ մարդկանց, ընտանի կենդանիների և բույսերի միջև որոնք կրկին կարող են համարվել մուտուալիստական, օրինակ՝ եգիպտացորենի շատ տեսակներ չեն կարող վերարտադրվել առանց մարդու միջամտության, որովհետև տերևային ծածկը չի կարող ինքնուրույն բացվել և սերմերը չեն կարող տարածվել։ Գյուղատնտեսության մեջ որոշ բույսեր մուտուալիստական կապի մեջ են, ապահովելով իրար պաշտպանությամբ և/կամ սննդանյութերով։
Կուստոլովո-սուխոդոլսկի գյուղական խորհուրդ (Մաշևսկի շրջան)

Կուստոլովո-սուխոդոլսկի գյուղական խորհուրդ  (ուկրաիներեն՝ Кустолово-Суходільська сільська рада), Ուկրաինայի Պոլտավայի մարզի Մաշևսկի շրջանում։
2001 թվականի տվյալներով Կուստոլովո-սուխոդոլսկի գյուղական խորհրդում բնակվում էր 1467 մարդ։ Բնակավայրը զբաղեցնում է 64,28 կմ² տարածք։ Բնակչության խտությունը կազմում էր 22,82 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մունդա

Մունդա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Խանլավա

Խանլավա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1886 թվականին գյուղն ունեցել է 63, իսկ 1908-ին՝ 184 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կոնտրևո

Կոնտրեվո (ֆր.՝ Contrevoz), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Վիրյո լե Գրան կանտոնայի կազմի մեջ։ Բելլե (շրջան)ի կոմունա։
INSEE կոդը՝ 01116։


== Աշխարհագրություն ==

Համայնքը գտնվում է մոտ 420 մ հարավ-արևելք Փարիզից, 65 կմ հյուսիս Լիոնից, 55 կմ հարավ-արևմուտք Բուրկ ան Բրեսայից։


== Բնակչություն ==
2010 թվականին բնակչությունը կազմել է 539 մարդ։


== Վարչակազմ ==


== Տնտեսություն ==
2010 թվականի տվյալներով 325 մարդկանցից 243 (15-64 տարեկան) տնտեսապես ակտիվ են, 82-ը՝ պասիվ (ակտիվության ինդեքսը՝ 74,8 %, 1999 թվականին 69,4 % էր)։ 243 ակտիվ բնակիչներից 220-ը (116 տղամարդ և 104 կին) աշխատում են, գործազուրկ էր 23-ը (11 տղամարդ և 12 կին)։ 82 պասիվներից 18-ը աշակերտներ և ուսանողներ են, 47-ը՝ թոշակառուներ, 17-ն էլ պասիվ են այլ պատճառներով։


== Սեսարժան Վայրեր ==
Պորտ նախապատմական կայարան։ 1913 թվականի պատմական հուշարձաններ


== Քույր քաղաքներ ==
Բրայտենբախ (Ֆրանսիա)


== Ծանոթագրություններ ==


== Արտաքին հղումներ ==

«Контрево» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-03-25 
«Контрево» (ֆրանսերեն)։ cassini.ehess.fr։ Վերցված է 2014-03-25
Պոդենցանո

Պոդենցանո (իտալերեն՝ Podenzano, էմիլ.-ռոմ.՝ Caùrs), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 8269 մարդ։ Բնակչության միջին խտությունը՝ 170 մարդ/կմ²։ Զբաղեցնում է 44,58 կմ² տարածք։ Փոստային ինդեքս՝ 29027։ Հեռախոսային կոդը՝ 0523։
Գյուղի հովանավորն է համարվում Սան Ջովանի Բոսկոն։ Տոնը նշվում է ամեն տարի հունվարի 31-ին։


== Արտաքին հղումներ ==
Պաշտոնական կայք (իտալ.)
Չարուկով

Չարուկով (ուկրաիներեն՝ Чаруків), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1444 թվականին։
2001 թվականի տվյալներով Չարուկով գյուղում բնակվում էր 1 163 մարդ։ Բնակավայրը զբաղեցնում է 0,341 կմ² տարածք։ Բնակչության խտությունը կազմում էր 3410,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիմ Ջու Յունգ

Կիմ Ջու Յունգ (հանգըլ՝ 김주영, մարտի 9, 1991(1991-03-09), Չոնգջու, Հարավային Կորեա), ավելի հայտնի է ՋուՅունգ (հանգըլ՝ 주영), հարավկորեացի երգիչ-կոմպոզիտոր։ 2010 թվականից լեյբլը եղել է Starship Entertainment ընկերությունը։


== Գործունեություն ==
2009 թվականի Chinchin Youth Song Festival-ի համար Չժյունը և Շին Դոնուն ստեղծել են J&D զուգերգը։ Զուգերգը ստացել է갭골 (Gapgol) անվանումը, իսկ Չժույոնը վերցրել է 갭주 (Gapjoo) կեղծանունը։


===== RealCollabo (2010—2013) =====
Սկզբում Չժույոնը հանրությանը ներկայացվել է 2010 թվականի հոկտեմբերի 11-ին։ YouTube-ի RealCollabo ալիքով ցուցադրվում էր Ջորջ Բենսոնի Nothing's Gonna Change My Love for You երգի քովերը երգչի կատարմամբ։ Մի ամիս անց Չժույոնը ներկայացնում է ևս մեկ քովեր (Jeremy Passion — Well Done), իսկ դեկտեմբերի 7-ին առաջնելույթը կատարում է 그대와 같아 (Same as You)» սինգլով։
2012 թվականի դեկտեմբերի 11-ին թողարկում է իր առաջին «From Me to You» մինի-ալբոմը, գլխավոր երգը գրում է նա, իսկ իր առաջնելույթի կոմպոզիտորը նույնպես նա է։
2013 թվականի հունվարի 18-ին RealCollabo անցկացնում է 'RealCollabo Live' concert, 'Siaena & Jooyoung RealCollabo Live 001' at Hongdae V Hall։ Դրանից հետո Չժույոնը սկսում է հայտնվել մնացած երգիչների համերգների և շոուքեյսերի ժամանակ։


===== Belikewater Records (2013—2014) =====
2013 թվականի ապրիլի 4-ին Չժույոնը տեղեկացնում է RealCollabo- ից հեռանալու մասին, իր Twitter-ի միջոցով։ Դուրս գալուց հետո նա միանում է Belikewater Records ընկերությանը։ Սեպտեմբերի 30-ին նա ներկայացնում է «Popstar» սինգլը, որը հեղինակը Jay Chong-ն է։
Նոյեմբերի 28-ին Չժույոնը հայտնվում է իր ամենալավ ընկերներիվ մեկի Կիմ Ֆիլաի շոուքեյսին, DiDimHall Hongdae-ում։


===== Starship (2014) =====
2014 թվականի հուլիսի 30-ին Starship ներկայացրել են Չժույոնին ինչպես նոր դերասան, Starship X լեյբլով և ներկայացրել են Ջեֆ Բերնատաի Call You Mine իր երգի քովերը։
Չժույոնը միացել է «Starship X Concert» ին օգոստոսի 16-ին և «Starship X All Night Concert»-ին Սեուլում 2014 թվականի դեկտեմբերի 5-ին, իր գործընկերների՝ Mad Clown, Junggigo, Hyolyn, Soyou և Nuboyz (Shownu, Wonho և Jooheon Monsta-ից X և #Gun) հետ։
2015 թվականի հունիսի 4-ին Չժույոնը ներկայացնում է «91» սինգլը որպեսզի շնորհավորեր իր մայրիկի ծննդյան օրը։ Օգոստոսի 27-ին լույս է տեսնում նրա երրորդ թվային սինգլը՝ «3», երկու գլխավոր երգերով։ Նա նաև մասնակցել է Ra.D, d.ear, և Brother Su, գործակալությունների ընկերների երգի ձայնագրությանը։
2015 թվականի նոյեմբերի 26-ին Չժյոնը անդամագրվել է զինվորական ծառայության։


== Սկավառակագրություն ==


=== Մինի-ալբոմներ ===


=== Սինգլներ ===


==== Սինգլներ ուրիշ դերասանների հետ ====


==== Սինգլներ Չժույոնի մասնակցությամբ ====


=== Սաունդտրեկներ ===


=== Կոմպոզիտորական մասնակցություն ===


=== Երաժշտական տեսահոլովակ ===


== Ֆիլմագրություն ==


== Տարբեր հեռուստաշուուներ ==


== Մրցանակներ ==


== Ծանոթագրություններ ==


== Արտաքին հղումներ ==
Фанкафе
Թվիթթեր
Ինստագրամ
Ռազլատնի (Մորոզովի շրջան)

Ռազլատնի (ռուս.՝ Разлатный), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Զնամենսկի գյուղական համայնքի կազմի մեջ։ 
Բնակչությունը կազմում է 135 մարդ։
Կրյուկովո (Կույբիշևի շրջան)

Կրյուկովո (ռուս.՝ Крюково), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Լիսոգորսկի գյուղական համայնքի կազմի մեջ։
Բնակչությունը կազմում է 850 մարդ։
Վինցալիո

Վինցալիո (իտալերեն՝ Vinzaglio), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 609 մարդ (2008 թվականի տվյալներով)։ Բնակչության խտությունը՝ 41 մարդ/կմ²։ Տարածքը՝ 15 կմ²։ Փոստային ինդեքս՝ 18060։ Հեռախոսային կոդ՝ 0161։
Բնակավայրի հովանավորն է համարվում սուրբ Ասունցիոնե Դի Մարիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0161 317127


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալեքսանդր Խանժոնկովի հուշարձան (Յալթա)

Անվան այլ կիրառումների համար տե՛ս՝ Ալեքսանդր Խանժոնկովի հուշարձան (այլ կիրառումներ)
Ալեքսանդր Խանժոնկովի հուշարձան (ռուս.՝ Памятник Александру Ханжонкову), հուշարձան Ղրիմի Յալթա քաղաքում, որը նվիրված է ռուս կինեմատոգրաֆիստ, ռուսական կինոարդյունաբերության և Յալթայի կինոստուդիայի հիմնադիր, ռեժիսոր Ալեքսանդր Ալեքսեևիչ Խանժոնկովին։ Բացվել է 2011 թվականին։


== Պատմություն ==
2011 թվականի օգոստոսի 26-ին Յալթայում «Միասին» XII միջազգային հեռուստակինոֆորումի շրջանակներում բացվեց ռուսաստանյան կինոարդյունաբերության և Յալթայի կինոստուդիայի հիմնադիր Ալեքսանդր Խանժոնկովի հուշարձանը։ Այն Յալթայի նախկին կինոստուդիայի վարչական շենքից հարյուր մետր հեռավորության վրա է, Բոտկինի և Պուշկինի փողոցների խաչմերուկում։
Խանժոնկովի բրոնզե հուշարձանը քանդակագործներ Գենադի և Ֆեոդոր Պարշինովները պատրաստել են «Միասին» XII միջազգային հեռուստակինոֆորումի կազմակերպիչների հաշվին։ Սկզբում հուշարձանը նախատեսվում էր տեղադրել կինոստուդիայի մոտ, սակայն Սևաստոպոլի փողոց, 4 հասցեով գործող կինոթատրոնի գույքի սեփականատերերը մերժեցին տեղական իշխանություններին։
Կար աշխատանքային երեք նախագիծ։ Մեկը քանդակագործական հորինվածք էր, որը պատկերում էր երկու անձի` Խանժոնկովին և դերասանուհի Վերա Խոլոդնայային, որին ռեժիսորը փառավորել էր իր ֆիլմերում։ Սակայն ֆինանսավորման խնդիրներից ելնելով, որոշվեցին պատրաստել մեկ անձի պատկերող քանդակ։


== Նկարագրություն ==
Խանժոնկովը պատկերված է քառասուն տարեկան հասակում, ուժերի ծաղկման շրջանում, հենց այն ժամանակահատվածում, երբ նա ոգևեշնչված էր կինոյի գաղափարով։ Ռեժիսորը նստած է աթոռին, նրա հագին ծածանվող վերնաշապիկ է, ձեռքին կինոժապավեն է, աջ ձեռքի տակ` կինոխցիկ։ Նա ներկայացվել է որպես նկարիչ-կինեմատոգրաֆիստ. հենց այն դերում, որով նա մտել է կինոյի պատմության մեջ։


== Բացման արարողություն ==
Հուշարձանը հավաքվածներին ներկայացնելու և խորհրդանշական ժապավենները կտրելու իրավունքը տրվել է թատրոնի ու կինոյի դերասան, ԽՍՀՄ ժողովրդական արտիստ Լև Դուրովին և թատրոնի ու կինոյի դերասան, ՌԽՖՍՀ ժողովրդական արտիստ Սերգեյ Նիկոնենկոյին։ Արարողությանը ներկա էին նաև Նիկոլայ Դրոզդովը, Ալեքսանդր Պրոշկինը, Վլադիմիր Խոտինենկոն, Ալեքսեյ Նիլովը, Սվետլանա Լեոնտևան թոռան հետ։ Ներկա էին նաև պաշտոնատար անձինք։


== Ծանոթագրություններ ==
Հեյրհուխովարդ

Հեյրհուխովարդ (հոլ.՝ Heerhugowaard ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 39,25 կմ² է, բնակչությունը՝ 52.013 (2011 թ.)։ Մեկ շնչի տարեկան միջին եկամուտը 13.100 եվրո է։


== Ծանոթագրություններ ==